Okstad

Okstad er et område i Trondheim. Boligområdet Okstad ligger sør for Kroppanmarka og nord for Sjetnmarka. Området er oppkalt etter gårdene Okstad (Okstad Østre og Okstad Vestre) som i dag ligger sør for boligområdet. Gårdene er ryddet i sen merovingertid (ca. 650–800 e.Kr.) og ble første gang nevnt i 1550. Okstad ble tidlig delt i to bruk. Området har i dag en skole, Okstad skole, ved Kroppanmarka, med elever fra 1. til 7. trinn. Det ligger også barnehager og en Rema 1000-butikk ved Kroppanmarka.

E6 og fylkesvei 6686 passerer Okstad. Bakken fra Kroppan opp mot Tiller, som disse to veiene går oppover, kalles Okstadbakken. Nedenfor Okstad ligger Nidelva og Nedre Leirfoss.

Litteratur 

Lerkendal (bydel)
Gårder i Trondheim
Strøk i Trondheim
Tiller